**PRIČA JESENSKOG ŠEŠIRA**

Ja sam mali šešir i zovem se Letićko. Rođen sam ove jeseni u Letovaniću, lijepom selu pokraj Kupe. Nosim vam puno darova. Tu je šipak od kojeg možete napraviti pekmez ili cijelu zimu kuhati čaj. Lješnjak, orahe i kestene možete odmah pojesti ili ih u kolač staviti. Ako trebate nahraniti životinje, dajem vam kukuruz i žir. Ja vam imam baš sve i nisu me mogle uništiti čak ni one velike poplave.

Mario Belošević, 5.a

Kad se jutrom rosi trava,

mi znamo da se medi spava.

Kad je nebo boje sive,

u šumi rastu gljive.

I kad sam pisala pjesmu ovu,

kroz prozor sam gledala sovu.

Kad se nad drveće spuste,

magle hladne i guste,

tad slikar uzme kist

i naslika smeđi list.

Dok puž polako putem gmiže,

mi znamo da jesen stiže!

Paola Malečić, 5.a

Bio sam jedan običan šešir. Danim sam ležao u ormaru, nitko nije obraćao pozornost na mene. Jednog jesenskog dana dječak me poveo u fradski park. Zapuhnuo je jak vjetar i po meni zalijepio otpalo lišće. Od tada su mi se svi divili i rekli da sam lijep.

Leonardo Mašić, 5.a

Ja sam Čićko Šeširićko i moja priča počinje u jednoj kući na selu. Sve je počelo jednoga dana kad je djevojčici bilo dosadno pa me isplela. I tako, nakon dva dana, dok sam sjedio na prozoru, vjetar me otpuhao kroz kukuruz, kroz drveće, kroz loze i tako sam uletio kroz prozor jednom čovjeku na glavu. Taj čovjek je bio pisac Dobriša Cesarić. I ja, jesenski šešir, njemu sam bio motiv da napiše lirsku pejzažnu pjesmu „Jesen“.

Marin Mikulec, 5.a

Zovem se Šeširko Punodjelić. Inače živim u kući, ali sada sam ovdje. Pun sam boja i jako sam lijep. Naprimjer, zelena poput svih drveća, smeđa poput pečenih kesetena, crvena kao rumena jabuka... Pričam vam priču kako sam postao lijep. Jedne noći djevojčica me uzela i počela uljepšavati. Na meni je prvo bilo lišće, onda kukuruz, pa grožđe i drugi plodovi. Mislio sam da će biti užas, ali kada sam nas vidio, bili smo jako lijepi. Kada me donesla u školu, dobili smo pet, dva dana sam bio u kabinetu. Sada sam na stranici i svi me vide.

Heda Orlić, 5.a

Zovem se Šeširko Šeširčić. Nisam bogat šarenim cvijećem, ali i na mene ponekad sleti zalutali leptirčić! Iako uvelo lišće krasi izgled moj, rado ću podijeliti s vama svaki kesten svoj. Znam da svi volite više vesele i proljetne boje, ali meni moje jesenske nijanse smeđe baš dobro stoje.

Nika Vanjek i Lucija Sesar, 5.a

Ja sam šešir Jesenko. Ponosno na sebi nosim svoje plodove: kruške zrele, šipak za čaj, jabuke fine, šljive i šipak za pekmez, grožđe za vino, kestene i lješnjake da se djeca vesele, nosim i gljive, ali oprez, nisu sve jestive.

Matija Pucović, 5.a

Ja se zovem Zlatnikestenčić, a prezivam Šeširčić i upravo sam stigao iz konca ljeta i početka jeseni. Da, jesen je upravo stigla, lišće je počelo žutjeti i padati s drveća, plodova više na njemu nema, nema jabuka, krušaka, šljiva, grožđe za vino je obrano, još ponešto je ostalo u vrtovima, intenzivno se pravi zimnica, i meni najomiljeniji ajvar! Drva su se priredila za zimu jer snijeg samo što nije zakucao na vrata. Još ponegdje sam uspjela uhvatiti pokoji kesten, lješnjak, orah i suhi list i jednu ljutu papričicu i obući se tako da se uklapam u prirodu, u smeđe i zlatne, moje omiljene, boje. Ali uskoro stiže nova „obleka“jer evo, tu je, osluškujem, ubrzo će prve pahuljice, i pozdrav do skorog viđenja u novom ruhu.

Borna Babić, 5.c

Bok, zovem se Čupavka i volim svoju čupavu kosu od kukuruza. Imam vlasnicu, zove se Tina. Tina me jednog dana ponijela u šumu. Zapuhao je vjetar. Na krilima vjetra, prolazila sam kroz livade, voćnjake i gore, promatrala sam i rijeke. Ali najbolji dio bio je kada me vjetar odlučio vratiti Tini. Tina je bila presretna kada me ugledala. Posebice zato što više nisam običan šešir, sada sam JESENSKI ŠEŠIR.

Lucija Filković, 5.c

Ja sam Jesenko Živko

Još za mene ne zna nitko

Ja živim u selu šešira

Znamo raditi svašta od papira

Jako smo veseli

Iako smo mali

Nama je život i

Sve u šali

Nikada se ne ljutimo

Jedni na druge

U našem selu nema tuge.

Jako smo dobri prijatelji mi

Čekamo vas, dođite nam svi.

David Grabovac, 5.c

Dobar vam dan. Zovem se Jesenko. Ja jako volim jesen i jesenske plodove. Kada je lijepi jesenski dan, ja pođem u šetnju s prijateljima. Na mom šeširu imam puno lijepog lišća crvene, žute i zelene boje.

Klara Krišto, 5.c

Dobar dan! Ja sam Šeširko Nemirko, veliki sam pustolov i jako sam nemiran. Volim duge šetnje prirodom, a tamo žive moji prijatelji. Neke sam i doveo da ih upoznate. Moj najbolji prijatelj Tikvić, Šipci, Kesteni, Lješnjaci, Orasi, Kukuruz, Grah, Grožđe i Mušmula. Aha, zaboravio sam malu polovicu jabuke, zove se Jabučica. Zajedničko nam je da svi jako volimo jesen. To je stvarno predivno godišnje doba.

Vanja Krmpotić, 5.c

Ja sam Jeste Šićimirko. Zovem se Jeste jer volim puno jesti, živim u šumi Medini koja je dobila ime zato što ima puno meda. Imam i prijatelje, a to su Medo Sitić, Ježić Mirkec i Lisica Lučić. Medo se preziva Stić jer je uvijek sit, nikad nije gladan, Ježić se preziva Mirkec jer ga je jedan čovjek uhvatio i rekao: “Sad ćeš ti svom Mirkecu!“, a ježić ga ubo i pobjegao. Svidjelo mu se ime Mirkec pa se sada tako zove. A lisica se preziva Lučić jer je jako lukava. Mi se svaki dan družimo, radimo jesenske šešire i beremo plodove, ali medi ne možemo napraviti jer mu je glava veća od nas svih, ali zato vi dođite u šumu i napravite šešir kao ja, možda malo bolji.

Ivan Lovrić, 5.c

Bok, ja sam Šaško i znam da mnogi od vas misle da sam samo ukras za glavu. Ali ne, čekajte dok čujete moju priču. Bilo je to jednog jesenskog jutra. Ja i Karlo krenuli smo u avanturu. Ništa još nisam znao. Ali znam da su me mnogi ljudi vidjeli i rekli da sam običan kao i Karlovi prijatelji. To me povrijedilo, baš kao i njega, no, uglavnom, mi smo krenuli u šumu. Vrijeme je bilo vjetrovito, no ipak smo otišli u šumu. Karla je nešto mučilo, nisam znao što, pa sam ga upitao: „ Što je bilo?“. Karlo je odgovorio da je tužan zato što svi misle da sam običan. Ja mu nisam stigao odgovoriti jer je zapuhnuo snažni vjetar. Otpuhao me je daleko u šumu. Prvo sam pao u vodu, ali me voda izbacila na površinu. Ponovno je zapuhnuo vjetar i bacio me u lišće. U lišću su bili kesteni. Bio sam okićen jesenskim plodovima. Na trenutak sam začuo da me Karlo zove: „Ovdje sam!“ Hura! Pronašao me! Krenuo je skidati lišće s mene, ali sam mu rekao neka ostavi to. Više nisam bio običan, već pravi šumski šešir. Karlu se ideja svidjela. Krenuli samo do škole gdje je bilo mnogo djece, a svi su govorili: „Vau šešir ti je super, pravi jesenski.“ Ne znam tko je bio sretniji. Imali smo puno zabave zajedno i još mnogokakvih avantura. I zato nikada nemojte misliti da je vaš šešir običan jer bi se ovo moglo dogoditi i vama jednoga dana!

Karlo Sebastijan Markulin, 5.c

Zovem se Šeširko. Vidite kako sam lijep, ukrašen jesenskim ruhom. Prije sam bio samo običan šešir, a sada na sebi imam lišće oraha, grožđa, lišća vinove loze, lišća jabuke, kukuruza, graha i oraha. Jako sam sretan što me moja vlasnica odlučila okititi.

Maja Pejnović, 5.c

Ja sam šešir maleni,

baš sam lijep i šareni

svi me vole nositi,

sa mnom se ponositi.

Pun sam lišća šarenog,

i kestena ukusnog,

uvijek šetam, nisam sam,

svaki mi je dobar dan.

Danijel Peškir, 5.c

Miris kiše šumom se širi

dok se iz ormara vade jesenski šeširi.

Ovaj šešir glavu mi čuva

dok po šumi kupim kestene i drva.

Žuto lišće već je svuda oko nas,

za zimski san kucnuo je čas.

Jesenski plodovi brzo će proći,

a bijele pahulje uskoro će doći.

Lara Valentić, 5.c